**Pitici călători**

*Sorina*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Piticii călători

Demult, pe cărări neştiute,

călători printre fire de iarbă,

pitici jucăuşi, cu steluţe în barbă,

căutau hoinărind cu busola de aur,

netezindu-şi cărarea, cu pene de graur,

frumuseţile vieţii şi-ale lumii pierdute.

Unul se îndreaptă către Soare-răsare,

de unde îi zâmbeşte dimineaţa.

Nu poate fi mai blândă şi darnică viaţa

decât la răsărit, unde lumina-i mai blândă,

însă busola pare cărarea să-i ascundă

sub picătura rece, de rouă, de pe floare.

Altul, cu busola în mână,

înspre sud plecă, gândind

că în zbor, doar păsări albe aripile îşi întind

și e alinarea vieţii, locul ideal, vrăjit,

mângâiat de soare blând, după care a tânjit,

însă-un vânt porni furtună.

Cel mai mult, gândi un altul,

ar fi fericit la vest, la Apus de soare sunt

inimi bune, moi, de unt,

iertătoare ca-nserarea,

ce zburau ca vrăjitoarea,

dar mult prea mare i-ar fi saltul.

Alt pitic, convins întinde

mâna către Nordul rece,

unde iarna albă trece,

cu o lungă trenă, grea,

fulguind din nori cu nea,

însă lampa-i nu se-aprinde.

Obosiţi de vânt şi soare,

îngheţaţi de frig, de ger,

încărcaţi de-un greu mister

ce se pierde în busolă

şi se-ascunde sub cupolă,

se-ntorc acasă, fiecare.